Hopa raudteejaam

Hopa raudteejaam (läti Ape raudteejaam) oli raudteejaam Valga–Mõniste–Ape–Aluksne–Gulbene raudteel Smiltene piirkonnas Hopas. Jaam asus Gulbene raudteejaamast 59,7 kilomeetri kaugusel.

Jaam avati aastal 1903, mil valmis sealne raudtee. Toona jäi jaam Valga kreisi Apekalnsi kihelkonda Ape mõisa maadele ja kandis nime Hoppenhof. Aastal 1919 pärast Eesti ja Läti vahelise piiri paikapanekut sai sellest Opa piirijaam. Aastal 1927 nimetati jaam ümber Ape raudteejaamaks. Algsetest hoonetest on säilinud veetorn ja vedurite manööverdamiseks mõeldud kolmnurk, mis viis saekaatri juurde.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, lk 115.

Reisijatevedu lõpetati sealsel raudteelõigul aastal 1970, raudtee suleti lõplikult aastal 1973.
 Viited 

Välislingid

 Jaam vanal kaardil

Kategooria:Läti endised raudteejaamad
Kategooria:Smiltene piirkond
Kategooria:Apekalnsi kihelkond
Kategooria:Valga–Mõniste–Ape–Aluksne–Gulbene–Pļaviņase raudtee